In nomine Domini, Amen. Anno Incarnationis ejusdem millesimo CCo septuagesimo septimo, mense junii. Ego Odo dorssans dictus Prestres, filius quondam Hugonis dicti Tussart, notum facio omnibus presentes litteras inspecturis quod ego, pro utilitate et neccessitate mea, sine vi et metu et non in aliquo circonventur laude et assensu Hugonis, fratris mei, vendo, trado, concedo ac quito irrevocabiliter, et in hereditatem perpetuam, viris religiosis abbati et conventui Cistercii, pratum unum situm in praeria dorssans, ubi dicitur Sus la Sereversse, juxta pratum Johannis de Villeio ex una parte, et juxta pratum heredum defuncti Guidons de Beaul Rain, militis, ex altera parte, pretio vero septem librarum et quindecim solidorum dyvionensium. De quibus ego recepi et habui a dictis religiosis plenam perfectam solutionem et integram in pecunia legitime numerata. Et propter hoc ego de supradicto prato penitus devestiens me et meos heredes, predictos religiosos corporaliter investio. Insuper ego teneor, et promitto, sub obligatione bonorum meorum omnium mobilium et immobilium presentium et futurorum ubicumque existantium, et per sacramentum meum prestitum corporale super Sancta Dei Ewangelia, pro me et meis heredibus quos ego ad hoc obligo, predictum pratum supradictis religiosis semper et ubique locorum et in omni curia perpetuo garantire, et me pro eis opponere propter hoc coram quibuscumque judicibus in judicio, et extra et respondere contra omnes personas, et honus littis in me succipere quantito et quotienscumque super hoc fuero requisitus et facere et prestare quicquid in causa evictionis debet fieri et prestari, neque per me vel per aliam personam verbo facto vel consensu seu modo alio contraire. Hec omnia et singula supradicta ego Hugo, frater predicti Odonis, laudo, concedo et approbo, et de mea voluntate confiteor esse facta. Nos autem Odo et Hugo, fratres supradicti, renuntiamus in hoc facto ex certa scientia exceptioni deceptionis ultra dimidiam justi pretii exceptioni, doli, mali non recepte et non numerate pecunie omni usui consuetudini statuto loci, et patrie omni auxilio et beneficio juris canonici et civilis juri dicenti generalem renuntiationem non valere, et omnibus exceptionibus que contra presens factum vel intrumentum possent obici seu dici, volumus quod compelli tamquam ex re adjudicata ad premissorum observantiam per curiam domini ducis Burgundie, cujus juriditioni quo ad hoc supponimus nos et nostros heredes. In quorum testimonium, litteris istis sigillum dicte curie supplicavimus et obtinuimus apponi. Actum in presentia Guidonis, notarii apud Sanctum Johannem juxta Laudonam, Johannis, filii quondam Hueti dorssans, et Hueti dicti Fourrier, testium ad hoc specialiter vocatorum, anno et mense predictis.